Kim Lessel, tidligere brandchef i Flyvevåbnet, er bekymret for, at han har optaget det giftige stof PFOS under de brandøvelser, han har deltaget i. -	Når vi var færdige med øvelser om aftenen efter et vist antal slukninger, var vi gennemvædet af en blanding af vand, brændstof og slukningsmiddel, beretter han. Han er i dag bekymret over den tætte kontakt med stoffet, som fandtes i det slukningsmiddel, man benyttede under øvelserne. -	Hvis man kan optage det gennem huden, så har vi gjort det, fordi vi var våde helt ind til kroppen, siger han. Glad for stikprøve Derfor glæder det Kim Lessel, at der nu skal testes for stoffet hos mere end 300 brandmænd. -	Det er skønt, de er kommet ud af starthullerne, lyder det. Han ser frem til at få kastet lys over, om stoffet er blevet optaget i kroppen hos de brandfolk, som har arbejdet med det eller ej.

Opsummering:
Sundhedsmyndighederne vil iværksætte stikprøve for PFOS hos mere end 300 brandmænd.